Kretingos_sav_logo_RGB_BW - Copy

**KRETINGOS RAJONO SAVIVALDYBĖS TARYBA**

**SPRENDIMAS**

**DĖL KRETINGOS RAJONO SAVIVALDYBĖS TARYBOS 2014 M. SAUSIO 30 D. SPRENDIMO NR. T2-12 „DĖL SOCIALINĖS PARAMOS MOKINIAMS KREIPIMOSI TVARKOS, MOKINIŲ NEMOKAMO MAITINIMO MOKYKLOSE IR PARAMOS MOKINIO REIKMENIMS ĮSIGYTI TVARKOS APRAŠŲ PATVIRTINIMO“ PAKEITIMO**

2020 m. birželio 25 d. Nr. T2 - 185

Kretinga

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos socialinės paramos mokiniams įstatymo Nr. X-686 1, 2, 4, 5, 12 ir 13 straipsnių pakeitimo įstatymu, Kretingos rajono savivaldybės taryba n u s p r e n d ž i a:

1. Pakeisti Socialinės paramos mokiniams kreipimosi tvarkos aprašą, patvirtintą Kretingos rajono savivaldybės tarybos 2014 m. sausio 30 d. sprendimo Nr. T2-12 „Dėl socialinės paramos mokiniams kreipimosi tvarkos, mokinių nemokamo maitinimo tvarkos ir paramos mokinio reikmenims įsigyti tvarkos aprašų patvirtinimo“ 1.1 papunkčiu:

1.1. pakeisti 3 punktą ir jį išdėstyti taip:

„3. Šis aprašas netaikomas:

3.1. mokiniams, kurie mokosi pagal suaugusiųjų ugdymo programas;

3.2. mokiniams, kurie mokosi ir pagal bendrojo ugdymo, ir pagal profesinio mokymo programas;

3.3. mokiniams, kurie yra išlaikomi (nemokamai gauna nakvynę, maistą ir mokinio reikmenis) valstybės arba Savivaldybės finansuojamose įstaigose, išskyrus mokinius, kurie mokosi mokyklose pagal priešmokyklinio ugdymo programą ar pagal pradinio ugdymo programą pirmoje klasėje;

3.4. mokiniams, kuriems Lietuvos Respublikos civilinio kodekso nustatyta tvarka nustatyta vaiko laikinoji ar nuolatinė globa (rūpyba), išskyrus mokinius, kurie mokosi mokyklose pagal priešmokyklinio ugdymo programą ar pagal pradinio ugdymo programą pirmoje klasėje.“;

1.2. pakeisti 5.1 papunktį ir jį išdėstyti taip:

„5.1. Socialinės paramos skyrius – administruoja socialinės paramos mokiniams skyrimą, priima prašymus, tikrina pateiktus duomenis, priima ir teikia sprendimus mokykloms, kitoms savivaldybėms, tvarko kompiuterinę gavėjų apskaitą, Socialinės apsaugos ir darbo ministerijai teikia ataskaitas ir duomenis apie suteiktą socialinę paramą mokiniams;“;

1.3. papildyti 9.3 papunkčiu ir jį išdėstyti taip:

„9.3. Mokiniai turi teisę į nemokamus pietus, nemokamą maitinimą mokyklų organizuojamose vasaros poilsio stovyklose ir paramą mokinio reikmenims įsigyti, patikrinus bendrai gyvenančių asmenų ar vieno gyvenančio asmens gyvenimo sąlygas, surašius buities gyvenimo sąlygų patikrinimo aktą, Paramos teikimo komisijos sprendimu, jeigu vidutinės pajamos vienam asmeniui per mėnesį yra mažesnės kaip 2,5 valstybės remiamų pajamų dydžio, šiais atvejais:

9.3.1. bendrai gyvenantys asmenys ar vienas gyvenantis asmuo dėl sunkios ligos, nelaimingo atsitikimo patyrė papildomų išlaidų dėl būtino medikamentinio, operacinio, reabilitacinio gydymo;

9.3.2. mokinį (mokinius) augina vienas iš tėvų (nutraukęs santuoką, santuokos nutraukimo bylos nagrinėjimo metu esant ginčui, teismo sprendimu gyvenantis skyrium, vienas iš tėvų miręs);

9.3.3. bendrai gyvenantys asmenys augina tris ir daugiau vaikų;

9.3.4. mokinys yra neįgalus arba bent vienas iš bendrai gyvenančių asmenų yra neįgalus;

9.3.5. mokinys patiria socialinę riziką arba mokinį augina bendrai gyvenantys ar vienas gyvenantis asmuo patiria socialinę riziką.“;

1.4. papildyti 9.4 papunkčiu ir jį išdėstyti taip:

„9.4. Mokiniai, kurie mokosi mokyklose pagal priešmokyklinio ugdymo programą ar pradinio ugdymo programą pirmoje klasėje, turi teisę į nemokamus pietus, nevertinant pajamų.

Tvarkos 9 punkte išvardintais atvejais Socialinės paramos skyriaus specialistai ir seniūnijų socialinio darbo specialistai patikrina bendrai gyvenančių asmenų ar vieno gyvenančio asmens gyvenimo sąlygas bei surašo buities tyrimo aktą. Paramos teikimo komisija, išnagrinėjusi pateiktą medžiagą dėl socialinės paramos mokiniams skyrimo, siūlymus pateikia Socialinės paramos skyriaus vedėjui.“;

1.5. pakeisti 13 punktą ir jį išdėstyti taip:

„13. Socialinės paramos skyriaus arba seniūnijų socialinio darbo specialistai padaro reikalingų dokumentų kopijas, kurias prideda prie prašymo – paraiškos.“;

1.6. pakeisti 24 punktą ir jį išdėstyti taip:

„24. Sprendimą dėl socialinės paramos mokiniams skyrimo priima Kretingos rajono savivaldybės administracijos Socialinės paramos skyriaus vedėjas.“;

1.7. pakeisti 26 punktą ir jį išdėstyti taip:

„26. Socialinės paramos skyrius ne vėliau kaip per tris darbo dienas apie priimtą sprendimą raštu informuoja mokyklą (išsiunčia sprendimų kopijas), kuri apie socialinės paramos mokiniui skyrimą informuoja mokinio tėvus (įtėvius) ne vėliau kaip per 5 darbo dienas nuo sprendimo priėmimo dienos.“;

1.8. pakeisti 29 punktą ir jį išdėstyti taip:

„29. Jei socialinė parama mokiniui neskiriama, nurodoma neskyrimo priežastis ir sprendimo apskundimo tvarka. Pareiškėjo pateikti dokumentai jam grąžinami, o Socialinės paramos skyriuje paliekamos šių dokumentų kopijos.“;

1.9. pakeisti 30 punktą ir jį išdėstyti taip:

,,30. Nustačius, kad per laikotarpį, kurį mokiniui teikiama socialinė parama, pasikeitus aplinkybėms mokinys nebetenka teisės į šią paramą arba kad pareiškėjas yra pateikęs neteisingus duomenis apie gaunamas pajamas, bendrai gyvenančius asmenis ar kitus duomenis, reikalingus socialinei paramai mokiniui skirti, Socialinės paramos skyriaus vedėjas priima sprendimą dėl socialinės paramos nutraukimo ir ne vėliau kaip per 3 darbo dienas nuo šio sprendimo priėmimo dienos pateikia jį socialinę paramą teikiančiai institucijai (mokyklai). Socialinė parama mokiniui neteikiama nuo kitos dienos po sprendimo dėl socialinės paramos mokiniams nutraukimo mokykloje gavimo.“;

1.10. pakeisti 37.3 papunktį ir jį išdėstyti taip:

„37.3. sudaryti Socialinės paramos skyriui, mokyklos atstovams galimybę tikrinti bendrai gyvenančių asmenų gyvenimo sąlygas ir surašyti buities tyrimo aktą.“;

1.11. pakeisti 38 punktą ir jį išdėstyti taip:

„38. Pareiškėjas, nuslėpęs ar pateikęs neteisingus duomenis, reikalingus socialinei paramai mokiniams gauti, ir dėl to neteisėtai ją gavęs, privalo Socialinės paramos skyriui pranešti ir grąžinti neteisėtai gautos paramos dydžio pinigines lėšas. Žala už neteisėtai gautą socialinę paramą mokiniams išieškoma įstatymų nustatyta tvarka.“;

1.12. pakeisti 40 punktą ir jį išdėstyti taip:

„40. Socialinės paramos mokiniams kreipimosi tvarkos aprašo vykdymą kontroliuoja Socialinės paramos skyrius ir ataskaitas apie jo vykdymą teikia savivaldybės administracijos direktoriui.“.

2. Pakeisti Mokinių nemokamo maitinimo mokyklose tvarkos aprašą, patvirtintą Kretingos rajono savivaldybės tarybos 2014 m. sausio 30 d. sprendimu Nr. T2-12 „Dėl socialinės paramos mokiniams kreipimosi tvarkos, mokinių nemokamo maitinimo tvarkos ir paramos mokinio reikmenims įsigyti tvarkos aprašų patvirtinimo“ 1.2 papunkčiu:

2.1. pakeisti 4 punktą ir jį išdėstyti taip:

„4. Nemokamas maitinimas neskiriamas mokiniams:

4.1. jeigu jų tėvai yra atleisti nuo mokėjimo už vaikų maitinimą mokyklų bendrabučiuose, išskyrus mokinius, kurie mokosi mokyklose pagal priešmokyklinio ugdymo programą ar pagal pradinio ugdymo programą pirmoje klasėje;

4.2. kuriems Lietuvos Respublikos civilinio kodekso nustatyta tvarka nustatyta vaiko laikinoji ar nuolatinė globa (rūpyba).“;

2.2. pakeisti 8 punktą ir jį išdėstyti taip:

„8. **Pareiškėjas** – vienas iš mokinio tėvų ar kitų bendrai gyvenančių pilnamečių asmenų, pilnametis mokinys ar nepilnametis mokinys, kuris yra susituokęs arba emancipuotas, mokinys nuo keturiolikos iki aštuoniolikos metų, turintis tėvų sutikimą, kurie kreipiasi dėl socialinės paramos mokiniams gavimo.“;

2.3. pakeisti 19 punktą ir jį išdėstyti taip:

„19. Siūlymus savivaldybės administracijos direktoriui dėl vienos dienos produktams įsigyti skiriamos sumos nustatymo, nemokamam mokinių maitinimui skirtų lėšų paskirstymo mokykloms teikia Savivaldybės administracijos Socialinės paramos skyrius.“;

2.4. pakeisti 28 punktą ir jį išdėstyti taip:

„28. Iš Savivaldybės administracijos Socialinės paramos skyriaus gautą sprendimą, patvirtinantį mokinių teisę į nemokamą maitinimą, mokyklos direktorius perduoda asmeniui, atsakingam už mokinių nemokamą maitinimą.“;

2.5. pakeisti 29 punktą ir jį išdėstyti taip:

„29. Pakeitus mokyklą, mokiniui nemokamas maitinimas naujoje mokykloje pradedamas teikti nuo pirmos mokymosi joje dienos. Ankstesnė mokykla pateikia pažymą apie mokinio teisę gauti nemokamą maitinimą ir informuoja mokinio gyvenamosios vietos savivaldybės administracijos Socialinės paramos skyrių apie tai, kad mokinys pakeitė mokyklą.“;

2.6. pakeisti 30.1 papunktį ir jį išdėstyti taip:

„30.1. Socialinės paramos skyrius, kuris:“;

2.7. pakeisti 30.2.2 papunktį ir jį išdėstyti taip:

„30.2.2. surinkusios visus reikalingus dokumentus, piliečių bylas per 5 darbo dienas pristato į Socialinės paramos skyrių.“;

2.8. pakeisti 33 punktą ir jį išdėstyti taip:

„33. Socialinės paramos skyrius:“;

2.9. pakeisti 34.2 papunktį ir jį išdėstyti taip:

„34.2. iki kiekvieno mėnesio 10 dienos pateikia Socialinės paramos skyriui informaciją apie tą mėnesį nemokamą mokinių maitinimą (pietus) gaunančių mokinių skaičių;“;

2.10. pakeisti 36 punktą ir jį išdėstyti taip:

„36. Biudžeto lėšų, skiriamų mokinių nemokamam maitinimui mokyklose, tikslinio panaudojimo kontrolę atlieka Valstybės kontrolė, Savivaldybės kontrolės ir audito tarnyba, Centralizuotas vidaus audito skyrius, Švietimo skyrius, Socialinės paramos skyrius.“;

2.11. pakeisti 37 punktą ir jį išdėstyti taip:

„37. Mokinių nemokamo maitinimo tvarkos aprašo vykdymą kontroliuoja Socialinės paramos skyrius ir ataskaitas apie jo vykdymą teikia savivaldybės administracijos direktoriui.“.

3. Pakeisti Paramos mokinio reikmenims įsigyti tvarkos aprašą, patvirtintą Kretingos rajono savivaldybės tarybos 2014 m. sausio 30 d. sprendimu Nr. T2-12 „Dėl socialinės paramos mokiniams kreipimosi tvarkos, mokinių nemokamo maitinimo tvarkos ir paramos mokinio reikmenims įsigyti tvarkos aprašų patvirtinimo“ 1.3 papunkčiu:

3.1. pakeisti 2.1 papunktį ir jį išdėstyti taip:

„2.1. Socialinės paramos skyrius – administruoja socialinės paramos mokinio reikmenims skyrimą, tikrina pateiktus duomenis, priima ir teikia sprendimus mokykloms, kitoms savivaldybėms;“;

3.2. pakeisti 9.2 papunktį ir jį išdėstyti taip:

„9.2. nepinigine forma – jeigu mokinys patiria socialinę riziką arba mokinį augina bendrai gyvenantys asmenys ar vienas gyvenantis asmuo, patiriantys socialinę riziką, išskyrus atvejį, kai atvejo vadybininkas, koordinuojantis atvejo vadybos procesą, o kai atvejo vadyba netaikoma, socialinis darbuotojas, dirbantis su asmenimis, patiriančiais socialinę riziką, rekomenduoja paramą mokinio reikmenims įsigyti teikti pinigine forma.“;

3.3. pakeisti 10 punktą ir jį išdėstyti taip:

„10. Kretingos rajono savivaldybės administracijos Socialinės paramos skyrius:“;

3.4. pakeisti 10.2 papunktį ir jį išdėstyti taip:

„10.2. nustato mokinio teisę į aprūpinimą mokinio reikmenimis. Sprendimą dėl aprūpinimo mokinio reikmenimis skyrimo priima Socialinės paramos skyriaus vedėjas;“;

3.5. pakeisti 11 punktą ir jį išdėstyti taip:

„11. Aprūpinimą mokinio reikmenimis mokiniams, kurie yra patyrę socialinę riziką šeimoje, vadovaudamosi Socialinės paramos skyriaus pateiktu sprendimu dėl socialinės paramos mokiniams skyrimo, nepinigine forma organizuoja mokinių gyvenamosios vietos seniūnijos kartu su socialinių paslaugų centro socialiniais darbuotojais, mokinio tėvais (įtėviais) ir socialiniu pedagogu, jų nesant - su klasės vadovu.“;

3.6. pakeisti 13 punktą ir jį išdėstyti taip:

„13. Kretingos rajono savivaldybės administracijos Socialinės paramos skyrius iki kiekvienų kalendorinių metų liepos 1 d. Socialinės apsaugos ir darbo ministerijai pateikia duomenis apie lėšų poreikį mokinio reikmenims finansuoti ateinančiais metais.“;

3.7. pakeisti 14 punktą ir jį išdėstyti taip:

„14. Socialinės paramos skyrius iki kiekvienų kalendorinių metų gruodžio 31 d. Socialinės apsaugos ir darbo ministerijai pateikia savivaldybės teritorijoje gyvenamąją vietą deklaravusiems arba gyvenantiems mokiniams suteiktos paramos mokinio reikmenims įsigyti ataskaitą.“;

3.8. pakeisti 15 punktą ir jį išdėstyti taip:

„15. Už Paramos mokinio reikmenims įsigyti tvarkos aprašo vykdymo kontrolę atsakingas Socialinės paramos skyrius.“;

3.9. pakeisti 16 punktą ir jį išdėstyti taip:

„16. Pareiškėjas, nuslėpęs ar pateikęs neteisingus duomenis, reikalingus paramai mokinio reikmenims įsigyti, ir dėl to neteisėtai ją gavęs, privalo pranešti Socialinės paramos skyriui ir grąžinti neteisėtai gautos paramos dydžio pinigines lėšas. Neteisėtai gautos ir negrąžintos mokinio reikmenims įsigyti lėšos išieškomos įstatymų nustatyta tvarka.“;

3.10. pakeisti 18 punktą ir jį išdėstyti taip:

„18. Šio aprašo įgyvendinimo kontrolę vykdo Savivaldybės administracijos direktorius ir Socialinės paramos skyrius.“.

4. Nustatyti, kad:

4.1. šis sprendimas, išskyrus šio sprendimo 9.4 papunktį, įsigalioja 2020 m. liepos 1 d.

4.2. šio sprendimo 9.4 papunktis įsigalioja 2020 m. rugsėjo 1 d.

5. Teisės aktą skelbti Teisės aktų registre ( TAR) ir savivaldybės interneto svetainėje.

Savivaldybės meras Antanas Kalnius

Danutė Blagnienė